I et nyt sagsanlæg vil Ældre Sagen have rettens ord for, at Hjørring Kommune har omdannet plejeboligerne på ældrecentret Havbakken i Tornby til ældreboliger – og dermed indirekte tvunget beboerne til at flytte til en anden plejebolig, for at få den samme pleje og omsorg, som de hidtil har haft. - Det er forkasteligt, at en kommune behandler sine stærkt svækkede borgere på den måde. Hjørring Kommune tvinger jo indirekte beboerne til at flytte fra et dejligt, velfungerende plejehjem for at spare penge. Vi mener, at Hjørring Kommune skal respektere beboernes rettigheder i henhold til de indgåede lejekontrakter. Derfor stævner vi kommunen, udtaler Ældre Sagens direktør Bjarne Hastrup. Ældre Sagen vil have rettens ord for, at Hjørring Kommune - ifølge Ældre Sagen - i strid med beboernes lejekontrakter har omdannet plejeboligerne på ældrecentret Havbakken i Tornby til ældreboliger – og dermed indirekte tvunget beboerne til at flytte til en anden plejebolig, for at få den samme pleje og omsorg, som de hidtil har haft. Langtrukken sag I halvandet år har beboere og pårørende på plejecentret Havbakken nægtet at flytte, og de har kæmpet for deres ret til at blive boende under uændrede forhold. Men 1. november forsvandt det faste personale på Havbakken, og beboerne har siden kun modtaget hjemmehjælp. Men kan man uden videre lukke et ældrecenter med plejeboliger hen over hovedet på beboerne, fordi kommunens økonomi er presset? Det mener Ældre Sagen ikke, og de vil derfor have rettens vurdering af, om Hjørring Kommunes handlinger vedrørende lukning af ældrecenter Havbakken var ulovlig. - Det er forkasteligt, at en kommune behandler sine stærkt svækkede borgere på den måde. Hjørring Kommune tvinger jo indirekte beboerne til at flytte fra et dejligt, velfungerende plejehjem for at spare penge. Vi mener, at Hjørring Kommune skal respektere beboernes rettigheder i henhold til de indgåede lejekontrakter. Derfor stævner vi kommunen, udtaler Ældre Sagens direktør Bjarne Hastrup. I starten af september måned besøgte Ældre Sagens direktør Bjarne Hastrup Havbakken og talte med nogle af de flytningstruede beboere. - Beboerne havde efterhånden opgivet håbet om at beholde deres hjem. Det er skammeligt. Vi må have en debat om, hvad det er for nogle rammer og vilkår, vi byder vores mest svækkede ældre. Det er fuldstændigt uacceptabelt, det der er foregået i Hjørring Kommune. Der er tale om en afgørende og principiel sag, og vi frygter naturligvis, at Hjørring Kommunes praksis kan brede sig til andre kommuner. Borgmester: Det må retten afgøre Nyheden om søgsmålet er helt dugfrisk, og borgmester Arne Boelt er derfor også afmålt omkring det. - Jeg har netop fået beskeden, og det kan jeg lige nu ikke sige så meget til. Det er Ældre Sagen jo i deres gode ret til. Vi mener ikke, vi har gjort noget galt. Vi har gjort, som vi har gjort andre steder, når vi har lukket et plejecenter og givet beboerne en rimelig tid til at finde et andet sted at bo. Det er der så nogle, der ikke vil, siger Arne Boelt, borgmester i Hjørring Kommune. Lukningen af plejehjemmet Havbakken har voldet borgmesteren og Hjørring Kommune en del kvaler igennem det halvandet år, der er gået, siden lukningen blev meldt ud, og det langstrakte forløb har påvirket beboerne på Havbakken en del. - Det har været hårdt, og jeg har det seneste halvandet år nærmest ikke talt om andet end sagen med mine forældre, når jeg har besøgt dem på Havbakken, sagde Viggo Krath, der er talsmand for de pårørende på Havbakken til TV2 Nord i slutningen af oktober. Med søgsmålet bliver sagaen nu endnu længere.

Opsummering:
Balladen om lukningen af Havbakken får nu Ældre Sagen til at gå rettens vej.